Diari Oficial de la Generalitat Valenciana


Sumari del DOGV 9983, del 14-11-2024 (2024/11436)

RESOLUCIÓ d’11 de novembre de 2024, per la qual s’acorda l’ampliació del termini previst en l’article 68.1.b) de la Llei 4/2021, de 16 d’abril, de la funció pública valenciana, en els procediments selectius en tramitació.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11186

CVE
:   DCST-U-3404-15608

Data del document
:   11-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * concurs administratiu
    * desastre natural

L’article 68.1.b) de la Llei 4/202, de 16 d’abril, de la funció pública valenciana, establix que per a l’adquisició de la condició de personal funcionari s’haurà de complir, entre altres aspectes, el «nomenament per l’òrgan o autoritat competent i la seua publicació en el *Diari Oficial de la Generalitat Valenciana*   o en el butlletí oficial corresponent, en el termini màxim de 6 mesos des de la finalització del procediment selectiu o, si és el cas, del curs selectiu o període de pràctiques».

En la jornada del 29 d’octubre de 2024, es va iniciar el temporal de vent i pluges a la Comunitat Valenciana a conseqüència de l’episodi de DANA (depressió aïllada en nivells alts), el qual ha tingut conseqüències destructives en persones, béns i infraestructures de tota classe, i ha alterat substancialment el funcionament normal de la societat en les zones afectades.

De conformitat amb l’apartat onzé de l’Acord de 4 de novembre de 2024, del Consell, pel qual s’adopten mesures urgents per a pal·liar els danys produïts pel temporal iniciat el 29 d’octubre de 2024 a la Comunitat Valenciana, s’acorda l’ampliació general dels terminis en tots aquells procediments no vençuts de competència de l’Administració de la Generalitat i del seu sector públic instrumental que es troben en tramitació.

L’article 32 de la Llei 39/2015, d’1 d’octubre, del procediment administratiu comú de les administracions públiques, permet concedir d’ofici una ampliació dels terminis establits que no excedisca la mitat d’estos si les circumstàncies ho aconsellen, i amb això no es perjudiquen drets de tercer, i tenint en compte que l’ampliació de terminis haurà de produir-se, en tot cas, abans del venciment del termini de què es tracte i que en cap cas podrà ser objecte d’ampliació un termini ja vençut.

En virtut d’això, i fent ús de la competència establida en l’article 8.1.o) de la Llei 4/2021, de 16 d’abril, de la funció pública valenciana,

RESOLC

*Primer*

Ampliar d’ofici en tres mesos el termini assenyalat en l’article 68.1.b) de la Llei 4/2021 per al nomenament de personal funcionari de carrera en els procediments selectius en tramitació que figuren en l’annex d’esta resolució.

*Segon*

Ordenar la publicació de la present resolució en el *Diari Oficial de la Generalitat Valenciana*.

Contra la present resolució no es pot interposar cap recurs, d’acord amb el que es disposa en l’article 32.3 de la Llei 39/2015, d’1 d’octubre, sense perjuí del que siga procedent contra la resolució que pose fi al procediment.

  

València, 11 de novembre de 2024

Ruth María Merino Peña

Consellera d'Hisenda, Economia i Administració Pública

Esta disposició conté annexos. Consulteu-ne la versió en PDF.